钦定古今图书集成/明伦汇编/氏族典/第370卷 > 《廖用贤尚友录》 > 阎闳
## 钦定古今图书集成/明伦汇编/氏族典/第370卷 > 《廖用贤尚友录》 > 阎闳

按《临清州志》：“闳字尚友，生而异质。年十七举于乡。正
德丁丑第进士，选翰林庶吉士，以忧归。起补吏科给
事中。正色立朝，天下想望风采。嗣世宗继统，宰相以
定策功进伯爵，又大赏迎扈诸臣，闳抗言，事遂寝。时
给事中史道亦论宰执，兵部尚书劾道诽谤，御史曹
嘉因力诋本兵党附。内阁疏草万言，闳所具也。由是”
闳与道嘉俱得谴，时称“馆中三杰。”闳谪云南，蒙自丞。
居一年，诏复原官。闳归，疏以丞职致仕，不得请。进河
南按察佥事、浙江副使，改贵州提学，五疏乞罢，乃归。